phoneee/thai-legal-corpus huggingface dataset:
ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องกำหนดทางน้ำชลประทานตามพระราชบัญญัติการชลประทานหลวง พุทธศักราช ๒๔๘๕(ฉบับที่๓/๒๕๕๙)[๑] อาศัยอำนาจตามความในมาตรา๕ แห่งพระราชบัญญัติการชลประทานหลวง พุทธศักราช ๒๔๘๕ รัฐมนตรีว่าการกระทรวงเกษตรและสหกรณ์กำหนดให้ทางน้ำในเขตโครงการส่งน้ำและบำรุงรักษาดำเนินสะดวก เป็นทางน้ำชลประทานประเภท๒ จำนวน ๕๘ ทางน้ำ ตามบัญชีแนบท้ายประกาศประกาศ ณ วันที่ ๑๐กุมภาพันธ์ พ.ศ. ๒๕๕๙พลเอก ฉัตรชัย สาริกัลยะรัฐมนตรีว่าการกระทรวงเกษตรและสหกรณ์[เอกสารแนบท้าย]๑. บัญชีทางน้ำชลประทานโครงการส่งน้ำและบำรุงรักษาดำเนินสะดวก(แนบท้ายประกาศกระทรวงเกษตรและสหกรณ์ ฉบับที่ ๓/๒๕๕๙)(ดูข้อมูลจากภาพกฎหมาย)กัญฑรัตน์/ปริยานุช/จัดทำ๓๑ มีนาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๗๑ ง/หน้า ๔/๒๔ มีนาคม ๒๕๕๙
ข้อบัญญัติองค์การบริหารส่วนตำบลสนามจันทร์ข้อบัญญัติองค์การบริหารส่วนตำบลสนามจันทร์เรื่องการลดหย่อนภาษีบำรุงท้องที่พ.ศ.๒๕๕๒[๑] เพื่อให้การจัดเก็บภาษีบำรุงท้องที่เป็นไปด้วยความเรียบร้อยอาศัยอำนาจตามความในมาตรา ๒๒ แห่งพระราชบัญญัติภาษีบำรุงท้องที่ พ.ศ. ๒๕๐๘ซึ่งแก้ไขเพิ่มเติมโดยพระราชบัญญัติภาษีบำรุงท้องที่ (ฉบับที่ ๓) พ.ศ. ๒๕๔๓องค์การบริหารส่วนตำบลสนามจันทร์จึงได้ตราข้อบัญญัติขึ้นไว้โดยความเห็นชอบของสภาองค์การบริหารส่วนตำบลสนามจันทร์ดังนี้ข้อ ๑ข้อบัญญัตินี้เรียกว่า ข้อบัญญัติองค์การบริหารส่วนตำบลสนามจันทร์เรื่อง การลดหย่อนภาษีบำรุงท้องที่ พ.ศ. ๒๕๕๒ข้อ ๒ข้อบัญญัตินี้ให้ใช้บังคับตั้งแต่วันที่๒๐ เมษายน พ.ศ. ๒๕๕๒ข้อ ๓ให้บุคคลธรรมดาซึ่งเป็นเจ้าของที่ดินแปลงเดียวหรือหลายแปลงที่อยู่ในจังหวัดฉะเชิงเทรา และใช้ที่ดินนั้นเป็นที่อยู่อาศัยของตนเป็นที่เลี้ยงสัตว์ของตน หรือประกอบกสิกรรมของตนในเขตองค์การบริหารส่วนตำบลสนามจันทร์ให้ลดหย่อนไม่ต้องเสียภาษีบำรุงท้องที่ได้ จำนวน ๕ ไร่ประกาศณ วันที่ ๒๐ เมษายน พ.ศ. ๒๕๕๒วัชระเทพศิรินายกองค์การบริหารส่วนตำบลสนามจันทร์ปริยานุช/ผู้จัดทำ๓๑กรกฎาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๐๑ ง/หน้า ๖๓/๑๗ กรกฎาคม ๒๕๕๒
-ร่าง-ร่างประกาศตาม พ.ร.บ. หลักทรัพย์ฯ ที่ผ่านการพิจารณาของฝ่ายกฎหมาย ผปก.แล้วเมื่อวันที่..............29/11/2566.......................... L&R เลขที่..2566-0045.. ครั้งที่ ...........4.........ประกาศคณะกรรมการกํากับตลาดทุนที่ ทน. ๔๒/๒๕๖๖เรื่อง การลงทุนของกองทุน (ฉบับที่ ๒๖)อาศัยอํานาจตามความในมาตรา ๑๖/๖ วรรคสอง (๑) แห่งพระราชบัญญัติหลักทรัพย์ และตลาดหลักทรัพย์ พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ ๔) พ.ศ. ๒๕๕๑ มาตรา ๑๑๗ แห่งพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕ และมาตรา ๑๓๓ วรรคสอง แห่งพระราชบัญญัติหลักทรัพย์และตลาดหลักทรัพย์ พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ ๒) พ.ศ. ๒๕๔๒ คณะกรรมการกํากับตลาดทุนออกประกาศไว้ดังต่อไปนี้ข้อ ๑ ให้ยกเลิกภาคผนวก ๑ คําศัพท์ ภาคผนวก ๒ การจัดแบ่งประเภทของกองทุน และภาคผนวก ๓ ทรัพย์สินที่กองทุนสามารถลงทุนได้ แนบท้ายประกาศคณะกรรมการกํากับตลาดทุน ที่ ทน. ๘๗/๒๕๕๘ เรื่อง การลงทุนของกองทุน ลงวันที่ ๑๗ ธันวาคม พ.ศ. ๒๕๕๘ ซึ่งแก้ไขเพิ่มเติมโดยประกาศคณะกรรมการกํากับตลาดทุน ที่ ทน. ๓๔/๒๕๖๖ เรื่อง การลงทุน ของกองทุน (ฉบับที่ ๒๕) ลงวันที่ ๒๓ พฤศจิกายน พ.ศ. ๒๕๖๖ และให้ใช้ภาคผนวก ๑ คําศัพท์ ภาคผนวก ๒ การจัดแบ่งประเภทของกองทุน และภาคผนวก ๓ ทรัพย์สินที่กองทุนสามารถลงทุนได้ แนบท้ายประกาศนี้เป็นภาคผนวก ๑ คําศัพท์ ภาคผนวก ๒ การจัดแบ่งประเภทของกองทุน ภาคผนวก ๓ ทรัพย์สินที่กองทุนสามารถลงทุนได้ แนบท้ายประกาศคณะกรรมการกํากับตลาดทุน ที่ ทน. ๘๗/๒๕๕๘ เรื่อง การลงทุนของกองทุน ลงวันที่ ๑๗ ธันวาคม พ.ศ. ๒๕๕๘ แทนข้อ ๒ ในกรณีที่กองทุนรวมหรือกองทุนสํารองเลี้ยงชีพมีการลงทุนในทรัพย์สินใดไว้แล้ว โดยชอบก่อนวันที่ประกาศนี้มีผลใช้บังคับ แต่ต่อมาการลงทุนในทรัพย์สินนั้นไม่เป็นไปตามประกาศคณะกรรมการกํากับตลาดทุนว่าด้วยการลงทุน ซึ่งแก้ไขเพิ่มเติมโดยประกาศนี้ ให้กองทุนดังกล่าว ยังคงลงทุนในทรัพย์สินนั้นต่อไปได้ แต่หากทรัพย์สินนั้นได้หมดอายุลงหรือได้มีการจําหน่าย ทรัพย์สินนั้นไป ให้คงทรัพย์สินนั้นไว้ได้เพียงจํานวนที่เหลืออยู่ เว้นแต่เป็นกรณีตามวรรคสองในกรณีเป็นกองทุนรวมหรือกองทุนสํารองเลี้ยงชีพที่มีการจดทะเบียนเป็นกองทุนรวมหรือกองทุนสํารองเลี้ยงชีพ แล้วแต่กรณี ก่อนวันที่ประกาศนี้มีผลใช้บังคับ และกองทุนดังกล่าวมีการกําหนดนโยบายการลงทุนในโครงการจัดการกองทุนรวมหรือในสัญญารับจัดการกองทุนสํารองเลี้ยงชีพ โดยได้กําหนดรายชื่อทรัพย์สินที่จะลงทุนซึ่งเป็นหน่วยของกองทุนที่จัดตั้งขึ้นตามกฎหมายต่างประเทศ ไว้แล้วเป็นการเฉพาะ หากทรัพย์สินดังกล่าวไม่เป็นไปตามหลักเกณฑ์ในข้อ ๒.๑.๖ ของส่วนที่ ๒ ในภาคผนวก ๓ แนบท้ายประกาศคณะกรรมการกํากับตลาดทุน ที่ ทน. ๘๗/๒๕๕๘ เรื่อง การลงทุนของกองทุน ลงวันที่ ๑๗ ธันวาคม พ.ศ. ๒๕๕๘ ซึ่งแก้ไขเพิ่มเติมโดยประกาศนี้ ให้กองทุนดังกล่าวยังคงลงทุนในทรัพย์สินนั้นต่อไปได้ข้อ ๓ ประกาศนี้ให้ใช้บังคับตั้งแต่วันที่ ๑๖ ธันวาคม พ.ศ. ๒๕๖๖ เป็นต้นไป ประกาศ ณ วันที่ ๑ ธันวาคม พ.ศ. ๒๕๖๖ (นางพรอนงค์ บุษราตระกูล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ประธานกรรมการ คณะกรรมการกํากับตลาดทุน
คำพิพากษาศาลฎีกาที่ 646/2483หลักกฎหมาย: ยกฟ้อง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 646/2483 พ.ร.บ.ภาษีชั้นใน แก้ไขเพิ่มเติม พ.ศ.2476 ม. 7, ม. 8 พ.ร.บ.ภาษีชั้นใน จ.ศ.1248 , ยกฟ้อง()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 646/2483 พ.ร.บ.ภาษีชั้นใน แก้ไขเพิ่มเติม พ.ศ.2476 ม. 7, ม. 8 พ.ร.บ.ภาษีชั้นใน จ.ศ.1248 , ยกฟ้อง()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุหมายเหตุ: 106628. คำพิพากษาศาลฎีกาที่ 645/2483 พิมพ์คำพิพากษาฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 645/2483 ป.อ. ม. 304, ม. 73, ม. 70()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางฉบับที่๑๗๓๕ (พ.ศ. ๒๕๔๙)เรื่องกำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด๓ สายที่ ๓๔๐ นครราชสีมา - จันทบุรีเป็นนครราชสีมา แหลมงอบ[๑] ตามที่ได้มีประกาศคณะกรรมการควบคุมการขนส่งทางบกกลางฉบับที่ ๑๔๔๖ (พ.ศ. ๒๕๔๗) ประกาศ ณ วันที่ ๒๒ มิถุนายน ๒๕๔๗ กำหนด (ปรับปรุง)แก้ไขรายละเอียดเส้นทางสำหรับการขนส่ง ประจำทางด้วยรถโดยสาร หมวด ๓ สายที่ ๓๔๐นครราชสีมา - จันทบุรี นั้นคณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าวอาศัยอำนาจตามความในมาตรา ๑๙ (๒)แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลางในการประชุมครั้งที่ ๑๙/๒๕๔๙ เมื่อวันที่ ๖ ธันวาคม ๒๕๔๙ จึงให้กำหนด (ปรับปรุง)เส้นทางสำหรับการขนส่งประจำทางด้วยรถโดยสาร หมวด ๓ สายที่ ๓๔๐ นครราชสีมา -จันทบุรี เป็น นครราชสีมา - แหลมงอบ โดยให้ใช้รายละเอียดเส้นทางดังต่อไปนี้สายที่ ๓๔๐ นครราชสีมา - แหลมงอบเริ่มต้นจากสถานีขนส่งผู้โดยสารจังหวัดนครราชสีมาไปตามทางหลวงแผ่นดินหมายเลข ๒ (ถนนมิตรภาพ)แยกซ้ายไปตามทางหลวงแผ่นดินหมายเลข ๓๐๔ ผ่านบ้านถนนหัก ทางแยกเข้าอำเภอปักธงชัยทางแยกเขื่อนลำพระเพลิง บ้านหลุมเงิน บ้านห้วยน้ำเค็ม บ้านวังมืดแยกซ้ายไปตามทางหลวงแผ่นดินหมายเลข ๓๓ ผ่านจังหวัดสระแก้วแยกขวาไปตามทางหลวงแผ่นดินหมายเลข ๓๑๗ ผ่านอำเภอวังน้ำเย็น บ้านปะตงอำเภอโป่งน้ำร้อน อำเภอมะขาม ถึงจังหวัดจันทบุรี ไปตามทางหลวงแผ่นดินหมายเลข ๓๓๔๘แยกขวาไปตามทางหลวงแผ่นดินหมายเลข ๓ (ถนนสุขุมวิท)ถึงบ้านแสนตุ้งแยกขวาไปตามทางหลวงแผ่นดินหมายเลข ๓๑๕๖ ไปสุดเส้นทาง ณสถานที่จอดรถโดยสารประจำทาง อำเภอแหลมงอบประกาศณ วันที่ ๒๒ ธันวาคม พ.ศ. ๒๕๔๙ปิยะพันธ์จัมปาสุตรองปลัดกระทรวงคมนาคมหัวหน้ากลุ่มภารกิจด้านการขนส่งประธานกรรมการควบคุมการขนส่งทางบกกลางโสรศ/ผู้จัดทำ๒กุมภาพันธ์ ๒๕๕๐[๑] ราชกิจจานุเบกษาเล่ม ๑๒๔/ตอนที่ ๙ ง/หน้า ๑๘๐/๒๕ มกราคม ๒๕๕๐
คำพิพากษาศาลฎีกาที่ 60477หลักกฎหมาย: ความว่า ผู้ร้องยื่นคำร้องอุทธรณ์คำสั่งของศาลอุทธรณ์ ขอให้ศาลฎีกาสั่งอนุญาตให้ปล่อยจำเลยที่ 2 ชั่วคราวในระหว่างอุทธรณ์ หมายเหตุ ศาลชั้นต้นพิพากษายกฟ้องโจทก์สำหรับจำเลยที่ 2แต่ให้ขังจำเลยที่ 2 ไว้ในระหว่างอุทธรณ์ โจทก์อุทธรณ์ จำเลยที่ 2 ยื่นคำร้องขอให้ปล่อยจำเลยที่ 2 ชั่วคราวในระหว่างอุทธรณ์ โดยมีผู้ร้องเป็นผู้ขอประกัน ศาลอุทธรณ์มีคำสั่งว่า พิเคราะห์ความหนักเบาแห่งข้อหาและพฤติการณ์แห่งคดีแล้วยัง ไม่มีเหตุสมควรปล่อยชั่วคราวระหว่างอุทธรณ์ จึงไม่อนุญาตให้ยกคำร้อง (อันดับ 4) ผู้ร้องยื่นคำร้องดังกล่าว (อันดับ 5) คำสั่ง พิเคราะห์แล้ว ตามพฤติการณ์แห่งคดียังไม่สมควรให้ปล่อยชั่วคราวในระหว่างอุทธรณ์ ให้ยกคำร้อง ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 1594/2529พนักงานอัยการ กรมอัยการโจทก์นายรัม มิง กับพวกจำเลยพันโทมนัส ศรีทะวงศ์ ในฐานะนายประกันของจำเลยที่ 2 ผู้ร้องผู้ยื่นคำร้อง ป.วิ.อ. ม. 106, ม. 107, ม. 108ความว่า ผู้ร้องยื่นคำร้องอุทธรณ์คำสั่งของศาลอุทธรณ์ ขอให้ศาลฎีกาสั่งอนุญาตให้ปล่อยจำเลยที่ 2 ชั่วคราวในระหว่างอุทธรณ์ หมายเหตุ ศาลชั้นต้นพิพากษายกฟ้องโจทก์สำหรับจำเลยที่ 2แต่ให้ขังจำเลยที่ 2 ไว้ในระหว่างอุทธรณ์ โจทก์อุทธรณ์ จำเลยที่ 2 ยื่นคำร้องขอให้ปล่อยจำเลยที่ 2 ชั่วคราวในระหว่างอุทธรณ์ โดยมีผู้ร้องเป็นผู้ขอประกัน ศาลอุทธรณ์มีคำสั่งว่า พิเคราะห์ความหนักเบาแห่งข้อหาและพฤติการณ์แห่งคดีแล้วยัง ไม่มีเหตุสมควรปล่อยชั่วคราวระหว่างอุทธรณ์ จึงไม่อนุญาตให้ยกคำร้อง (อันดับ 4) ผู้ร้องยื่นคำร้องดังกล่าว (อันดับ 5) คำสั่ง พิเคราะห์แล้ว ตามพฤติการณ์แห่งคดียังไม่สมควรให้ปล่อยชั่วคราวในระหว่างอุทธรณ์ ให้ยกคำร้อง(สวัสดิ์ รอดเจริญ-ดุสิต วราโห-คำนึง อุไรรัตน์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 1594/2529พนักงานอัยการ กรมอัยการโจทก์นายรัม มิง กับพวกจำเลยพันโทมนัส ศรีทะวงศ์ ในฐานะนายประกันของจำเลยที่ 2 ผู้ร้องผู้ยื่นคำร้อง ป.วิ.อ. ม. 106, ม. 107, ม. 108ความว่า ผู้ร้องยื่นคำร้องอุทธรณ์คำสั่งของศาลอุทธรณ์ ขอให้ศาลฎีกาสั่งอนุญาตให้ปล่อยจำเลยที่ 2 ชั่วคราวในระหว่างอุทธรณ์ หมายเหตุ ศาลชั้นต้นพิพากษายกฟ้องโจทก์สำหรับจำเลยที่ 2แต่ให้ขังจำเลยที่ 2 ไว้ในระหว่างอุทธรณ์ โจทก์อุทธรณ์ จำเลยที่ 2 ยื่นคำร้องขอให้ปล่อยจำเลยที่ 2 ชั่วคราวในระหว่างอุทธรณ์ โดยมีผู้ร้องเป็นผู้ขอประกัน ศาลอุทธรณ์มีคำสั่งว่า พิเคราะห์ความหนักเบาแห่งข้อหาและพฤติการณ์แห่งคดีแล้วยัง ไม่มีเหตุสมควรปล่อยชั่วคราวระหว่างอุทธรณ์ จึงไม่อนุญาตให้ยกคำร้อง (อันดับ 4) ผู้ร้องยื่นคำร้องดังกล่าว (อันดับ 5) คำสั่ง พิเคราะห์แล้ว ตามพฤติการณ์แห่งคดียังไม่สมควรให้ปล่อยชั่วคราวในระหว่างอุทธรณ์ ให้ยกคำร้อง(สวัสดิ์ รอดเจริญ-ดุสิต วราโห-คำนึง อุไรรัตน์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกรมตำรวจประกาศกรมตำรวจเรื่องกำหนดหลักเกณฑ์การขออนุญาตติดตั้งใช้ไฟสัญญาณวับวาบและเสียงสัญญาณ(ฉบับที่ ๒)----------- ตามประกาศกรมตำรวจเรื่อง กำหนดหลักเกณฑ์การขออนุญาตติดตั้งใช้ไฟสัญญาณวับวาบและเสียงสัญญาณ ลงวันที่ ๗ มกราคม ๒๕๓๖ได้ประกาศกำหนดหลักเกณฑ์การขออนุญาตติดตั้งใช้ไฟสัญญาณวับวาบและเสียงสัญญาณไว้แล้วนั้น เนื่องจากปัจจุบันการจราจรในเขตกรุงเทพมหานครและปริมณฑลได้ทวีความรุนแรงยิ่งขึ้นเป็นลำดับส่วนหนึ่งเกิดจากปัญหาอุบัติเหตุ หรือมียานพาหนะจอดเสียกีดขวาง ซึ่งต้องรีบดำเนินการเคลื่อนย้ายโดยเร่งด่วน อาศัยอำนาจตามความในมาตรา๑๓ แห่งพระราชบัญญัติจราจรทางบก พ.ศ. ๒๕๒๒ และข้อ ๓ แห่งข้อกำหนดกรมตำรวจ เรื่องกำหนดเงื่อนไขในการใช้ไฟสัญญาณวับวาบ เสียงสัญญาณไซเรน หรือเสียงสัญญาณอย่างอื่นและเครื่องหมายแสดงลักษณะของรถฉุกเฉิน ลงวันที่ ๗ มกราคม พ.ศ. ๒๕๓๖ จึงออกประกาศดังต่อไปนี้ ข้อ๑ ให้ยกเลิกความในข้อ ๕.๑.๑.๒ของประกาศกรมตำรวจ เรื่อง กำหนดหลักเกณฑ์การขออนุญาตติดตั้งใช้ไฟสัญญาณวับวาบและเสียงสัญญาณลงวันที่ ๗ มกราคม พ.ศ. ๒๕๓๖ และให้ใช้ข้อความดังต่อไปนี้แทน "๕.๑.๑.๒การปฏิบัติงานในทางเพื่อความปลอดภัยของสาธารณชนอันเป็นกิจการสาธารณประโยชน์ หรือใช้เป็นรถโรงเรียน" ข้อ๒ประกาศฉบับนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ประกาศณ วันที่ ๙ กรกฎาคม พ.ศ. ๒๕๔๐ พลตำรวจเอก ประชา พรหมนอก อธิบดีกรมตำรวจ[รก.๒๕๔๐/พ๖๒ง/๓๑/๑๘ กรกฎาคม ๒๕๔๐] พรพิมล/พิมพ์ ๒๔ก.ค ๒๕๔๔
คําสั่งกรมบังคับคดีที่ 623 /2559เรื่อง การปรับปรุงและกําหนดภารกิจงานของกองบังคับคดีล้มละลาย 6--------------------- ตามที่กรมบังคับคดีได้มีคําสั่งที่ 788/2556 ลงวันที่ 21 พฤศจิกายน 2556 ตัดโอนงาน และอัตรากําลังไปอยู่ในความรับผิดชอบของกองบังคับคดีล้มละลาย 6 นั้น เพื่อให้การปฏิบัติราชการกรมบังคับคดีเป็นไปด้วยความเรียบร้อย รวดเร็ว และมี ประสิทธิภาพประสิทธิผล เกิดประโยชน์แก่ทางราชการ และประชาชนผู้มาติดต่อราชการยิ่งขึ้น จึงให้ยกเลิก คําสั่งกรมบังคับคดี ที่ 788/2556 ลงวันที่ 21 พฤศจิกายน 2556 เฉพาะในส่วนที่เป็นภารกิจงานของ กองบังคับคดีล้มละลาย 5 และกําหนดภารกิจใหม่ของกองบังคับคดีล้มละลาย 6 ดังนี้ข้อ ๑ คดีล้มละลายที่ศาลมีคําสั่งพิทักษ์ทรัพย์เด็ดขาด ตั้งแต่วันที่ 4 ตุลาคม 2559 เป็นต้นไป ลูกหนี้ซึ่งเป็นข้าราชการ ลูกจ้างประจํา ลูกจ้าง พนักงาน หรือเจ้าหน้าที่ในหน่วยงานรัฐวิสาหกิจ หรือหน่วยงาน ภาคเอกชน ที่มีสิทธิได้รับเงินเดือน ค่าจ้างประจํา เบี้ยหวัด บําเหน็จ บํานาญ หรือเงินอื่นใดในทํานองเดียวกัน และได้มีหนังสือแจ้งอายัดเงินดังกล่าวไปยังต้นสังกัดหรือนายจ้างและไม่ว่าจะมีทรัพย์หลักประกันหรือทรัพย์สิน อื่นด้วยหรือไม่ ให้ถือการอายัดดังกล่าวเป็นหลักในการพิจารณาให้กองบังคับคดีล้มละลาย 6 เป็นผู้รับผิดชอบ หากเป็นคดีมีทรัพย์สินที่ไม่เข้าเงื่อนไขนี้ให้ส่งกองบังคับคดีล้มละลาย 1 - 5 ดําเนินการต่อไปตามเลขคดีที่ แต่ละกองรับผิดชอบข้อ ๒ สํานวนคดีในกรณีที่มีผู้ยื่นคําขอรับชําระหนี้ตามมาตรา 96 (2) หรือ มาตรา 96 (3) ตาม คําสั่งกรมบังคับคดี ที่ 501/2554 ลงวันที่ 21 กันยายน 2554 ให้กองบังคับคดีล้มละลาย 6 เป็น ผู้รับผิดชอบดําเนินการสํานวนที่ได้รับ ตั้งแต่วันที่ 4 ตุลาคม 2559 เป็นต้นไป จนแล้วเสร็จ ข้อ ๓ คดีล้มละลายสถาบันการเงินข้อ ๔ คดีล้มละลายบริษัทประกันภัย และประกันวินาศภัยข้อ ๕ คดีล้มละลายที่ลงนัดรอรับเงินส่วนได้ในคดีแพ่ง หรือเงินส่วนแบ่งจากคดีล้มละลายอื่น และไม่มีกิจการทรัพย์สินหรือสํานวนสาขาอื่นต้องดําเนินการอีก ข้อ ๖ คดีล้มละลายตามที่ได้รับมอบหมาย ทั้งนี้ ตั้งแต่วันที่ 4 ตุลาคม 2559 เป็นต้นไปผู้มีอํานาจลงนาม - สั่ง ณ วันที่ 4 ตุลาคม พ.ศ. 2559 (ลงชื่อ) รื่นวดี สุวรรณมงคล (นางสาว รื่นวดี สุวรรณมงคล) อธิบดีกรมบังคับคดี
ประกาศกรมพัฒนาธุรกิจการค้าประกาศกรมพัฒนาธุรกิจการค้าเรื่องการจดทะเบียนหนังสือบริคณห์สนธิและการจดทะเบียนจัดตั้งบริษัทพร้อมกันภายในวันเดียว[๑] ตามที่ได้มีพระราชบัญญัติแก้ไขเพิ่มเติมประมวลกฎหมายแพ่งและพาณิชย์(ฉบับที่ ๑๘) พ.ศ. ๒๕๕๑ ซึ่งจะมีผลใช้บังคับตั้งแต่วันที่ ๑ กรกฎาคม ๒๕๕๑ เป็นต้นไปและพระราชบัญญัติดังกล่าวได้กำหนดให้การจดทะเบียนหนังสือบริคณห์สนธิและการจดทะเบียนจัดตั้งบริษัทสามารถทำไปพร้อมกันภายในวันเดียวได้ถ้าได้ดำเนินการครบทุกขั้นตอนตามที่กฎหมายกำหนดเสร็จสิ้นในวันเดียว นั้นดังนั้น กรมพัฒนาธุรกิจการค้าจึงขอประกาศให้ทราบถึงหลักเกณฑ์และวิธีการจดทะเบียนหนังสือบริคณห์สนธิและการจดทะเบียนจัดตั้งบริษัทกรณีที่จะจดทะเบียนพร้อมกันภายในวันเดียวได้นั้นจะต้องดำเนินการครบทุกขั้นตอนดังต่อไปนี้ภายในวันเดียวกันคือ๑.ผู้เริ่มก่อการตั้งแต่สามคนขึ้นไปร่วมกันจัดทำหนังสือบริคณห์สนธิ๒. จัดให้มีผู้เข้าชื่อซื้อหุ้นครบตามจำนวนหุ้นทั้งหมดที่บริษัทจะจดทะเบียนซึ่งอาจมีบุคคลอื่นนอกจากผู้เริ่มก่อการตามข้อ ๑ มาเข้าชื่อซื้อหุ้นด้วยก็ได้๓. ประชุมจัดตั้งบริษัท(โดยไม่ต้องออกหนังสือนัดประชุมตั้งบริษัท) เพื่อพิจารณากิจการต่าง ๆ โดยมีผู้เริ่มก่อการและผู้เข้าชื่อซื้อหุ้นหรือผู้รับมอบฉันทะจากบุคคลดังกล่าวเข้าร่วมประชุมครบทุกคนและที่ประชุมมีมติเป็นเอกฉันท์ให้ความเห็นชอบในกิจการที่ได้ประชุมกันนั้นทั้งนี้ โดยมีระเบียบวาระการประชุมอย่างน้อย ดังต่อไปนี้(๑) พิจารณาตั้งข้อบังคับของบริษัท(๒) พิจารณาให้สัตยาบันแก่บรรดากิจการที่ผู้เริ่มก่อการตั้งบริษัทได้กระทำและค่าใช้จ่ายซึ่งจำเป็นต้องจ่ายในการตั้งบริษัท(๓) พิจารณาเรื่องหุ้นของบริษัท(๔) พิจารณาเลือกตั้งกรรมการชุดแรกของบริษัทและกำหนดอำนาจกรรมการ(๕)พิจารณาเลือกตั้งผู้สอบบัญชีและกำหนดค่าสินจ้าง๔. ผู้เริ่มก่อการได้มอบกิจการทั้งปวงให้แก่กรรมการบริษัท๕.กรรมการได้เรียกให้ผู้เข้าชื่อซื้อหุ้นใช้เงินค่าหุ้นโดยจะเรียกครั้งเดียวเต็มมูลค่าหรือเรียกเก็บครั้งแรกไม่น้อยกว่าร้อยละ ๒๕ ก็ได้และผู้เข้าชื่อซื้อหุ้นทุกคนได้ชำระเงินค่าหุ้นเสร็จเรียบร้อยแล้วทั้งนี้ การยื่นคำขอจดทะเบียนหนังสือบริคณห์สนธิและจดทะเบียนจัดตั้งบริษัทไปพร้อมกันนั้นให้ยื่นคำขอจดทะเบียนและเอกสารประกอบตามที่กำหนดไว้ท้ายระเบียบสำนักงานทะเบียนหุ้นส่วนบริษัทกลางว่าด้วยการจดทะเบียนห้างหุ้นส่วนและบริษัท พ.ศ. ๒๕๔๙ แก้ไขเพิ่มเติม (ครั้งที่ ๑)พ.ศ. ๒๕๕๑ และต้องยื่นคำขอภายในระยะเวลาไม่เกินสามเดือนนับแต่วันที่ได้ประชุมกันอนึ่งสำหรับผู้ขอจดทะเบียนที่ประสงค์จะจดทะเบียนตามวิธีการแบบเดิมที่แยกจดทะเบียนหนังสือบริคณห์สนธิก่อนแล้วจึงจดทะเบียนจัดตั้งบริษัทนั้นยังคงสามารถทำได้โดยปฏิบัติตามหลักเกณฑ์และวิธีการเช่นเดิมจึงขอประกาศให้ทราบทั่วกันประกาศณ วันที่ ๘ กรกฎาคม พ.ศ. ๒๕๕๑ผานิตหล่อตระกูลรองอธิบดีปฏิบัติราชการแทนอธิบดีกรมพัฒนาธุรกิจการค้าปริยานุช/ผู้จัดทำ๑๑พฤศจิกายน ๒๕๕๑[๑]ราชกิจจานุเบกษา เล่ม ๑๒๕/ตอนพิเศษ ๑๗๓ ง/หน้า ๒๑/๕ พฤศจิกายน ๒๕๕๑
ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางฉบับที่๑๗๖๕ (พ.ศ. ๒๕๕๐)เรื่องกำหนด (ปรับปรุง) แก้ไขรายละเอียดเส้นทางสำหรับการขนส่งประจำทางด้วยรถโดยสารหมวด๓ สายที่ ๒๕๙ สุรินทร์-เกษตรวิสัย[๑] ตามที่ได้มีประกาศคณะกรรมการควบคุมการขนส่งทางบกกลางฉบับที่ ๑๖๒ (พ.ศ. ๒๕๒๕) ประกาศ ณ วันที่ ๑๕ ตุลาคม ๒๕๒๕ กำหนด (ปรับปรุง) รายละเอียดเส้นทางสำหรับการขนส่งประจำทางด้วยรถโดยสารหมวด ๓ สายที่ ๒๕๙ สุรินทร์-เกษตรวิสัย นั้นคณะกรรมการควบคุมการขนส่งทางบกกลางเห็นสมควรให้ปรับปรุงแก้ไขรายละเอียดเส้นทางดังกล่าวให้ถูกต้องตามข้อเท็จจริงในปัจจุบันฉะนั้น อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบกพ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลางที่ได้รับอนุมัติในหลักการไว้แล้วในการประชุมครั้งที่ ๑๕/๒๕๓๙ เมื่อวันที่ ๑๖ กรกฎาคม ๒๕๓๙ จึงให้กำหนด (ปรับปรุง)แก้ไขรายละเอียดเส้นทางสำหรับการขนส่งประจำทางด้วยรถโดยสาร หมวด ๓ สายที่ ๒๕๙ สุรินทร์-เกษตรวิสัยโดยให้ใช้รายละเอียดเส้นทางดังต่อไปนี้สายที่๒๕๙ สุรินทร์-เกษตรวิสัยเริ่มต้นจากสถานีขนส่งผู้โดยสารจังหวัดสุรินทร์ ไปตามทางหลวงแผ่นดินหมายเลข๒๑๔ ผ่านบ้านตะแบกน้อย บ้านลำดวน บ้านตะแบกใหญ่ บ้านโคกกรวด อำเภอจอมพระ บ้านขามบ้านวารไพรศรี บ้านท่าศิลา อำเภอท่าตูม บ้านห้วยอารีย์ บ้านกู่พระโกนา บ้านสนาม อำเภอสุวรรณภูมิบ้านดอกไม้ บ้านสองชั้น บ้านหว้างาม ไปสุดเส้นทาง ณ สถานที่จอดรถโดยสารประจำทางอำเภอเกษตรวิสัยช่วงท่าตูม-บ้านโพนครก เริ่มต้นจากสถานที่จอดรถโดยสารประจำทางอำเภอท่าตูมไปตามทางหลวงแผ่นดินหมายเลข ๒๑๔ ผ่านบ้านตาฮะ ถึงทางแยกบ้านโพนครก แยกขวาไปตามทางหลวงชนบทไปสุดเส้นทาง ณ สถานที่จอดรถโดยสารประจำทางบ้านโพนครกช่วงท่าตูม-บ้านสะเอิง เริ่มต้นจากสถานที่จอดรถโดยสารประจำทางอำเภอท่าตูมไปตามทางหลวงแผ่นดินหมายเลข ๒๑๔ ผ่านบ้านตาฮะ บ้านห้วยอารีย์ ถึงทางแยกบ้านสะเอิง แยกขวาไปตามทางหลวงชนบทไปสุดเส้นทาง ณ สถานที่จอดรถโดยสารประจำทางบ้านสะเอิงช่วงท่าตูม-บ้านขี้เหล็กเริ่มต้นจากสถานที่จอดรถโดยสารประจำทางอำเภอท่าตูม ไปตามทางหลวงแผ่นดินหมายเลข ๒๑๔ผ่านบ้านตาฮะ บ้านห้วยอารีย์ ถึงทางแยกบ้านขี้เหล็ก แยกขวาไปตามทางหลวงชนบท ไปสุดเส้นทางณ สถานที่จอดรถโดยสารประจำทางบ้านขี้เหล็กช่วงท่าตูม-บ้านสาหร่าย เริ่มต้นจากสถานที่จอดรถโดยสารประจำทางอำเภอท่าตูมไปตามทางหลวงแผ่นดินหมายเลข ๒๑๔ ผ่านบ้านตาฮะ บ้านห้วยอารีย์ ถึงทางแยกบ้านสาหร่ายแยกขวาไปตามทางหลวงชนบท ไปสุดเส้นทาง ณ สถานที่จอดรถโดยสารประจำทางบ้านสาหร่ายช่วงสุวรรณภูมิ-บ้านจานเตยเริ่มต้นจากสถานที่จอดรถโดยสารประจำทางอำเภอสุวรรณภูมิไปตามทางหลวงแผ่นดินหมายเลข ๒๑๔ผ่านบ้านกู่พระโกนา ถึงทางแยกบ้านจานเตย แยกซ้ายไปตามทางหลวงชนบทหมายเลข รอ. ๓๐๑๒ ผ่านบ้านสังข์ใหญ่บ้านจาน ไปสุดเส้นทาง ณ สถานที่จอดรถโดยสารประจำทางบ้านจานเตยช่วงสุวรรณภูมิ-บ้านตาหยวกเริ่มต้นจากสถานที่จอดรถโดยสารประจำทางอำเภอสุวรรณภูมิไปตามทางหลวงแผ่นดินหมายเลข ๒๑๔ผ่านบ้านกู่พระโกนา ถึงทางแยกบ้านตาหยวก แยกขวาไปตามทางหลวงชนบทหมายเลข รอ. ๓๐๐๕ ไปสุดเส้นทางณ สถานที่จอดรถโดยสารประจำทางบ้านตาหยวกประกาศณ วันที่ ๗ กุมภาพันธ์ พ.ศ. ๒๕๕๐ปิยะพันธ์จัมปาสุตรองปลัดกระทรวงคมนาคมหัวหน้ากลุ่มภารกิจด้านการขนส่งประธานกรรมการควบคุมการขนส่งทางบกกลางวัชศักดิ์/ผู้จัดทำ๑๓มีนาคม ๒๕๕๐[๑]ราชกิจจานุเบกษา เล่ม ๑๒๔/ตอนที่ ๒๒ ง/หน้า ๑๔๗/๘ มีนาคม ๒๕๕๐
คำพิพากษาศาลฎีกาที่ 3818/2538หลักกฎหมาย: โจทก์บรรยายฟ้องว่า จำเลยออกเช็คพิพาทเพื่อชำระหนี้ค่าตุ๊กตาและยืนยันในตอนท้ายคำฟ้องว่า คดีนี้มีมูลหนี้แห่งการซื้อขายตุ๊กตาเกิดที่ต.บ้านสิงห์ อ.โพธาราม จ.ราชบุรี แสดงว่าโจทก์ยืนยันว่ามูลคดีเกิดขึ้นที่จ.ราชบุรี จึงต้องฟังว่ามูลคดีนี้เกิดขึ้นในเขตศาลแขวงราชบุรี โจทก์จึงมีสิทธิฟ้องคดีนี้ที่ศาลแขวงราชบุรีได้ตาม ป.วิ.พ. มาตรา 4 (1) ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 3818/2538นางขวัญ ขุนณรงค์โจทก์นายสันติ ลมสูงเนินจำเลย ป.วิ.พ. ม. 4 (1)โจทก์บรรยายฟ้องว่า จำเลยออกเช็คพิพาทเพื่อชำระหนี้ค่าตุ๊กตาและยืนยันในตอนท้ายคำฟ้องว่า คดีนี้มีมูลหนี้แห่งการซื้อขายตุ๊กตาเกิดที่ต.บ้านสิงห์ อ.โพธาราม จ.ราชบุรี แสดงว่าโจทก์ยืนยันว่ามูลคดีเกิดขึ้นที่จ.ราชบุรี จึงต้องฟังว่ามูลคดีนี้เกิดขึ้นในเขตศาลแขวงราชบุรี โจทก์จึงมีสิทธิฟ้องคดีนี้ที่ศาลแขวงราชบุรีได้ตาม ป.วิ.พ. มาตรา 4 (1)(สถิตย์ ไพเราะ-นิเวศน์ คำผอง-สมคิด ไตรโสรัส)ศาลแขวงราชบุรี - นายสนอง เล่าศรีวรกตศาลอุทธรณ์ - นายพิศาล พิริยะสถิตแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 3818/2538นางขวัญ ขุนณรงค์โจทก์นายสันติ ลมสูงเนินจำเลย ป.วิ.พ. ม. 4 (1)โจทก์บรรยายฟ้องว่า จำเลยออกเช็คพิพาทเพื่อชำระหนี้ค่าตุ๊กตาและยืนยันในตอนท้ายคำฟ้องว่า คดีนี้มีมูลหนี้แห่งการซื้อขายตุ๊กตาเกิดที่ต.บ้านสิงห์ อ.โพธาราม จ.ราชบุรี แสดงว่าโจทก์ยืนยันว่ามูลคดีเกิดขึ้นที่จ.ราชบุรี จึงต้องฟังว่ามูลคดีนี้เกิดขึ้นในเขตศาลแขวงราชบุรี โจทก์จึงมีสิทธิฟ้องคดีนี้ที่ศาลแขวงราชบุรีได้ตาม ป.วิ.พ. มาตรา 4 (1)(สถิตย์ ไพเราะ-นิเวศน์ คำผอง-สมคิด ไตรโสรัส)ศาลแขวงราชบุรี - นายสนอง เล่าศรีวรกตศาลอุทธรณ์ - นายพิศาล พิริยะสถิตแหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
คำสั่งกระทรวงเกษตรและสหกรณ์คำสั่งกระทรวงเกษตรและสหกรณ์ที่ ๔๗๕/๒๕๕๒เรื่องแต่งตั้งพนักงานเจ้าหน้าที่ตามพระราชบัญญัติการประมง พ.ศ. ๒๔๙๐[๑] โดยที่เป็นการสมควรปรับปรุงการแต่งตั้งข้าราชการบางตำแหน่งของกรมทรัพยากรทางทะเลและชายฝั่งกระทรวงทรัพยากรธรรมชาติและสิ่งแวดล้อม เป็นพนักงานเจ้าหน้าที่ตามกฎหมายว่าด้วยการประมงเสียใหม่เพื่อให้เหมาะสมกับสถานการณ์ปัจจุบันอาศัยอำนาจตามความในมาตรา๕ แห่งพระราชบัญญัติการประมง พ.ศ. ๒๔๙๐ รัฐมนตรีว่าการกระทรวงเกษตรและสหกรณ์ออกคำสั่งดังต่อไปนี้ข้อ ๑ ให้ยกเลิกคำสั่งกระทรวงเกษตรและสหกรณ์ ที่๓๗๗/๒๕๔๖ ลงวันที่ ๑๘ สิงหาคม ๒๕๔๖ เรื่องแต่งตั้งพนักงานเจ้าหน้าที่ตามพระราชบัญญัติการประมง พ.ศ. ๒๔๙๐ข้อ ๒ แต่งตั้งข้าราชการผู้ดำรงตำแหน่งต่าง ๆในสังกัดกรมทรัพยากรทางทะเลและชายฝั่ง ดังต่อไปนี้(๑)อธิบดีทรัพยากรทางทะเลและชายฝั่ง รองอธิบดีกรมทรัพยากรทางทะเล และชายฝั่ง ผู้เชี่ยวชาญเฉพาะด้านผู้อำนวยการสำนัก ผู้อำนวยการสถาบัน ผู้อำนวยการกอง เลขานุการกรม ผู้อำนวยการศูนย์และผู้อำนวยการส่วน เป็นพนักงานเจ้าหน้าที่ให้มีอำนาจหน้าที่ปฏิบัติการตามมาตรา ๕๖มาตรา ๕๗ และมาตรา ๕๙ แห่งพระราชบัญญัติการประมง พ.ศ. ๒๔๙๐ เฉพาะในที่จับสัตว์น้ำซึ่งเป็นทะเล(๒)ข้าราชการพลเรือนสามัญในตำแหน่ง นักวิชาการประมง เจ้าพนักงานประมง นักวิชาการป่าไม้เจ้าพนักงานป่าไม้ นักเดินเรือ เจ้าพนักงานเดินเรือ นายช่างกลเรือ นายช่างเครื่องกล เจ้าพนักงานสื่อสารและเจ้าพนักงานธุรการ เป็นพนักงานเจ้าหน้าที่ให้มีอำนาจหน้าที่ปฏิบัติการตามมาตรา๕๖ มาตรา ๕๗ และมาตรา ๕๙ แห่งพระราชบัญญัติการประมง พ.ศ. ๒๔๙๐เฉพาะในที่จับสัตว์น้ำซึ่งเป็นทะเลทั้งนี้ตั้งแต่บัดนี้เป็นต้นไปสั่ง ณ วันที่ ๒๙กันยายน พ.ศ. ๒๕๕๒ธีระ วงศ์สมุทรรัฐมนตรีว่าการกระทรวงเกษตรและสหกรณ์ปริยานุช/ผู้จัดทำ๑๙ พฤศจิกายน ๒๕๕๒นันท์นภัสร์/ตรวจ๑๙ พฤศจิกายน ๒๕๕๒จุฑามาศ/ปรับปรุง๑๙ สิงหาคม ๒๕๕๘[๑] ราชกิจจานุเบกษาเล่ม ๑๒๖/ตอนพิเศษ ๑๖๔ ง/หน้า ๙๘/๑๑ พฤศจิกายน ๒๕๕๒
คำพิพากษาศาลฎีกาที่ 971/2471หลักกฎหมาย: ปล้นฆ่าเจ้าทรัพย์ตายน. จำเลยกับพวกเปนผู้ร้ายปล้นทรัพย์ของ ป. แล น. จำเลยเปนผู้ฆ่า ส. สามี ป. เจ้าทรัพย์ถึงแก่ความตายในทันที ศาลล่างทั้ง ๒พิพากษาว่า น. จำเลยมีความผิดตาม ม. ๒๕๐ ข้อ ๕ และ ม. ๓๐๑ ตอน ๓ ศาลฎีกาพิพากษายืนตามศาลล่าง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 971/2471อัยยการสิงหบุรีโจทก์อ้ายหน่วง เปี่ยมทองล. ป.อ. ม. 250, ม. 301ปล้นฆ่าเจ้าทรัพย์ตายน. จำเลยกับพวกเปนผู้ร้ายปล้นทรัพย์ของ ป. แล น. จำเลยเปนผู้ฆ่า ส. สามี ป. เจ้าทรัพย์ถึงแก่ความตายในทันที ศาลล่างทั้ง ๒พิพากษาว่า น. จำเลยมีความผิดตาม ม. ๒๕๐ ข้อ ๕ และ ม. ๓๐๑ ตอน ๓ ศาลฎีกาพิพากษายืนตามศาลล่าง(หริศ-นรเนติ-วิชัย)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: น. จำเลยกับพวกเปนผู้ร้ายปล้นทรัพย์ของ ป. แล น. จำเลยเปนผู้ฆ่า ส. สามี ป. เจ้าทรัพย์ถึงแก่ความตายในทันที ศาลล่างทั้ง ๒พิพากษาว่า น. จำเลยมีความผิดตาม ม. ๒๕๐ ข้อ ๕ และ ม. ๓๐๑ ตอน ๓ ศาลฎีกาพิพากษายืนตามศาลล่าง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 971/2471อัยยการสิงหบุรีโจทก์อ้ายหน่วง เปี่ยมทองล. ป.อ. ม. 250, ม. 301ปล้นฆ่าเจ้าทรัพย์ตายน. จำเลยกับพวกเปนผู้ร้ายปล้นทรัพย์ของ ป. แล น. จำเลยเปนผู้ฆ่า ส. สามี ป. เจ้าทรัพย์ถึงแก่ความตายในทันที ศาลล่างทั้ง ๒พิพากษาว่า น. จำเลยมีความผิดตาม ม. ๒๕๐ ข้อ ๕ และ ม. ๓๐๑ ตอน ๓ ศาลฎีกาพิพากษายืนตามศาลล่าง(หริศ-นรเนติ-วิชัย)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ